شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو پەنجشەممە، راگەیان تۆمارکردن ١٣ تووشهاتن نوو وە ڤایڕۆس کۆڕۆنا لە ناوچەیل ئیدارەی سەروەخوەیی.
ناوچەیل ئیدارەی سەروەخوەیی لە باکوور و خوەرهەڵات سوریا داوەزینیگ لە ژمارەی تووشهاتنەگان کۆڕۆنا وەخوەیان دوینن.
جوان موستەفا هاوسەرۆک دەزگای تەندروسی لە ئیدارەی سەروەخوەیی لە بەیاننامەیگ رەسیە ئاژانس شەفەق نیوز وت: تووشهاتنەگان ٩ پیاو و ٤ ژن بوین.
موستەفا وتیش؛ تووشهاتنە نووەگان وەیجوورە بەشەوە بوین؛ حەسەکە ١، قامیشلۆ ٢، دێریک ١، ریقە ٣، تەبەقە ٣، دێر زۆر ٣.
موستەفا هەمیش وت؛ ٨ خاسەوبوین لە ڤایرۆسەگە تۆمار کریارد، و هەمیش ٧ مردن لەوەر پەتاگە.
ژمارەی تووشهاتنەگان وە ڤایڕۆس کۆڕۆنا لە ناوچەیل ئیدارەی سەروەخوەیی رەسیە ٨٤٦٣، و ٢٩٢ مردن، و ١٢١٠ خاسەوبوین.
